ཐེངས་འདིར་རྒྱལ་ཚོགས་ཀྱིས་འགྲོ་བ་མིའི་ཐོབ་ཐང་གི་མིང་གཞུང་ནག་པོའི་ནང་བཅུག་པའི་རྒྱལ་ཁབ་ཁག་ཅིག་རྒྱལ་ཚོགས་ཀྱི་ཚོགས་ཞུགས་རྒྱལ་ཁབ་ཡིན་པ་དང་།རྒྱལ་ཁབ་དེ་དག་ཁྲོད་ཀྱི་ཁག་ཅིག་གིས་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་སྐོར་གྱི་སྙན་ཐོ་སོགས་ལ་ངོས་ལེན་བྱེད་ཀྱི་མེད་པ་ལྟར།རྒྱ་ནག་གིས་སྙན་ཐོ་དེ་ནི་གཞི་རྩ་གང་ཡང་མེད་པ་ཞིག་ཡིན་སྐོར་བརྗོད་ནས་ངོས་ལེན་བྱས་མེད་འདུགའདས་པའི་ནང་ཨ་རིའི་འགྲོ་བ་མིའི་ཐོབ་ཐང་ལྟ་ཞིབ་ཚོགས་པ་གཙོས་རྒྱལ་སྤྱིའི་རང་དབང་ཅན་གྱི་འགྲོ་བ་མིའི་ཐོབ་ཐང་ཚོགས་སྡེ་མང་པོས་བོད་དང་ཡུ་གུར་སོགས་གྲངས་ཉུང་མི་རིགས་ཁག་གི་ནང་རྒྱལ་སྤྱིའི་རང་དབང་ཅན་གྱི་གསར་འགོད་པ་དང་།འགྲོ་བ་མིའི་ཐོབ་ཐང་ལྟ་ཞིབ་ཚོགས་པ་སོགས་ཆེད་གཏོང་གིས་རྟོག་ཞིབ་བྱེད་དུ་འཇུག་དགོས་པའི་རེ་འདུན་ཐེངས་མང་བཏོན་ཡོད་ཀྱང་རྒྱ་ནག་གཞུང་གིས་ཉན་འཇོག་བྱས་མེད་པ་རེད།